Številka: 900 – 270/2015 - 6

Datum: 24. 09. 2015

 **Z A P I S N I K**

**6. izredne seje Sveta Četrtne skupnosti Moste** (ČS Moste), ki je bila v sredo, dne 23. 09. 2015 ob 17.00 uri, in je potekala v okolju naselja Selo ČS Moste z zbirnim mestom na parkirišču pred trgovino Hofer na Toplarniški 4, Ljubljana.

NAVZOČI ČLANI SVETA: Radmila ŠEŠIČ, Mira KLJUČANIN, Dmitar GRUBOR, Nataša

 LIVOJEVIČ, Milorad VOJNOVIĆ, Mojca JAGER, Mitja ZAPLATIL, Elvis BALTIĆ,

 Igor BOLE, Stanislav MARKOJA, Jožica VIRANT, Stanislava Marija FERENČAK

 MARIN, Igor HORVAT.

OSTALI NAVZOČI: Matjaž Ljubič, Boža Rus, Tinka Badčan (botanik), Breda Pšag, Milora Ćalibrk,

 Milena Jerančič, Andrej Torkar, Zala Strojin Božič (OVO MU MOL), Darja Gogala

 (SLS MU MOL), Barbara Šivec (SLS MU MOL).

Opravičili: Blanka Vilfan, Lara Valič, Matej Čepeljnik, Denis Striković, dr. Dragan Matić.

Sejo je vodila predsednica Sveta ČS Moste, pozdravila je vse navzoče in se jim zahvalila, da so prišli. Potekala je kot razširjena seja skupaj z nekaterimi predstavniki društev ter podobnih skupin.

Predsednica je ugotovila, da je 8. izredna seja sklepčna: od 17 članov je bilo navzočih 13 članov.

Predlagala je

**dnevni red:**

1. Spoznavanje tujerodnih in invazivnih rastlin, seznanitev z metodami odstranjevanja (na sprehodu po okolici)
2. Vprašanja udeležencev, strokovnjak odgovarja

**AD 1**

**Spoznavanje tujerodnih in invazivnih rastlin, seznanitev z metodami odstranjevanja**

Pred strokovno vodenim sprehodom so vsi navzoči prejeli ustrezne rokavice za ravnanje in prijemanje rastlin.

Pod vodstvom strokovnjakinje so članice in člani Sveta ter ostali navzoči, med sprehodom po okolici Toplarniške ulice, spoznavali tujerodne in invazivne rastline, se jih učili prepoznati in se seznanjali z metodami njihove odstranitve. Na površini med Zaloško in Toplarniško je na bivših vrtičkih, ki so se nehali urejati, nastalo na veliko mestih več divjih odlagališč odpadkov, ki jih prerašča trava in invazivne vrste drevja, grmovja in podobnega. Neurejene površine so idealni kraji za razrast invazivnih rastlin. Lastnikom površin je Svet ČS Moste že večkrat predlagal ureditev, opozorjen pa je bil tudi Inšpektorat MOL. Kakšne bistvene ureditve od lanskega leta ni bilo opaziti.

**AD 2**

**Vprašanja udeležencev, strokovnjak odgovarja**

Udeleženci so pokazali veliko zanimanje in strokovnjakinja je dobila kar nekaj vprašanj na temo tujerodnih in invazivnih rastlin, na katera je odgovarjala med sprehodom in sicer na konkretnih primerih. Ker je bila obravnavana tema izredno zanimiva, so navzoči predlagali, da bi podobna srečanja imeli tudi v prihodnje, saj si vsega na enkrat ni možno zapomniti.

Seja se je uradno zaključila ob 19.00 uri.

Zapisala:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

 Mestne občine Ljubljana